b'\n_START_ARTICLE_\nWarwick Davis\n_START_SECTION_\nBiografi\n_START_PARAGRAPH_\nSom hans offisielle internettside forteller, ble Davis skuespiller av ren tilfeldighet. Da han var 11 \xc3\xa5r gammel (i 1981) h\xc3\xb8rte hans bestemor en radioreklame som \xc3\xb8nsket personer som var 4 fot eller kortere til Star Wars Episode VI: Jediridderen vender tilbake. Siden hun visste at han var en stor fan av Star Wars-filmene, var dette en dr\xc3\xb8m som gikk i oppfyllelse. Han skulle opprinnelig v\xc3\xa6re en statist, men da Kenny Baker, som opprinnelig skulle v\xc3\xa6re Wicket W. Warrick, ble syk, plukket George Lucas ut Davis som den nye Wicket etter \xc3\xa5 ha sett hvordan Davis oppf\xc3\xb8rte seg som Ewok. Davis baserte sine Ewok-bevegelser p\xc3\xa5 hvordan hunden hans beveget seg, og tiltet hodet fra side til side n\xc3\xa5r han s\xc3\xa5 noe merkelig. Et lite kjent faktum er at under produksjonen av filmen, gjorde Davis sin egen film som Wicket, en \xc2\xabh\xc3\xa5ndokumentar\xc2\xbb, s\xc3\xa5kalt \xc2\xabmockumentary\xc2\xbb, som han laget ved hjelp fra assistentregiss\xc3\xb8ren av Return of the Jedi, David Tomblin. Den ulanserte filmen var et fiktivt syn p\xc3\xa5 hans valg om \xc3\xa5 bli skuespiller og \xc3\xa5 opptre i filmen, og hans transformasjon til Wicket the Ewok. Davis var s\xc3\xa5 talentfull som Wicket at han gjentok rollen i TV-filmene Caravan of Courage: An Ewok Adventure og Ewoks: The Battle for Endor. I 1985 arbeidet han sammen med David Bowie i filmen Labyrinth._NEWLINE_I 1987 ble Davis innkalt til Elstree Studios i London for \xc3\xa5 m\xc3\xb8te Ron Howard og George Lucas for \xc3\xa5 diskutere et nytt filmprosjekt de kalte Willow, som ble skrevet med Davis spesielt i minne. Willow var Davis f\xc3\xb8rste mulighet til \xc3\xa5 opptre med ansiktet synlig. Han opptr\xc3\xa5dte sammen med Val Kilmer i filmen, som var privilegert nok til en kongelig premiere med prinsen og prinsessen av Wales._NEWLINE_Senere gikk han tilbake til \xc3\xa5 v\xc3\xa6re med i BBCs TV-klassiker Dr\xc3\xb8mmen om Narnia. I 2008 var han igjen med i en innspilling av Narnia, men da i en annen rolle._NEWLINE_I 1993 fikk han endelig muligheten til \xc3\xa5 spille slemming i Leprechaun, noe han virkelig hadde \xc3\xb8nsket \xc3\xa5 gj\xc3\xb8re._NEWLINE_Etter dette fikk han tre roller i Star Wars Episode I: Den skjulte trussel, som Weazel, en kortspiller som sitter ved siden av Watto p\xc3\xa5 Podracet, Wald, som var Anakins kompis fra Rodian, og Yoda i scenene der han gikk._NEWLINE_Siden har Davis blitt kjent for rollen som \xc2\xabprofessor Pirrevimp\xc2\xbb i Harry Potter-filmene. Han hadde ogs\xc3\xa5 rollen som gnomen i Flirgott i den f\xc3\xb8rste filmen, Harry Potter og De vises stein. I Harry Potter og Ildbegeret har han igjen rollen som Pirrevimp._NEWLINE_I Haikerens guide til galaksen hadde han rollen som Marvin the Paranoid Android.'